เรื่องร้องเรียน: เรียนผู้อำนวยการเขตบางคอแหลมผ่านฟองดูว์   ดิฉันเป็นตัวแทนชุมชนที่อยู่เจริญกรุง109แยก3ตรงข้ามตลาดเสรี2ได้เคยทำการร้องเรียนผ่านฟองดูว์มาประมาณ5ครั้งเกี่ยวกับปัญหาน้ำในเขื่อนไม่มีการไหลเวียนจึงทำให้เกิดการเน่าเหม็นและมีกลิ่นเหม็นอย่างมากๆจนไม่สามารถเปิดประตูหน้าบ้านได้เลยซึ่งแต่ละครั้งที่ร้องเรียนไปจะมีเจ้าหน้าที่ของเขตแต่ละฝ่ายเข้ามาดูแต่ไม่เคยได้รับการแก้ไขถึงปัญหาที่ประสพอยู่เลย เจ้าหน้าที่แต่ละฝ่ายไม่ว่า จะเป็นฝ่ายโยธา ฝ่ายสิ่งแวดล้อมและเจ้าหน้าที่ที่ประจำเปิด ปิดน้ำที่เขื่อนต่างก็ให้เหตุผลว่าไม่เกี่ยวข้องกับแก้ปัญหาณ จุดนี้ และครั้งสุดท้ายทางเจ้าหน้าที่ของแผนกหนึ่งที่เข้ามาได้ชี้แจงว่าน้ำในเขื่อนเกิดการตื้นเขินและมีสิ่งปฏิกูลจึงต้องเป็นหน้าที่ของฝ่ายโยธาที่ต้องทำการขุดลอกคลองและแผนกรักษาความสะอาดที่ต้องดำเนินการควบคู่กันไป  ดังนั้นทางผู้ร้องจึงขอทำเรื่องร้องเรียนอีกครั้งโดยครั้งนี้ขออนุญาตเรียนถึงผู้อำนวยการเขตได้โปรดเข้ามาดูถึงปัญหาที่เกิดขึ้นและโปรดพิจารณาจัดส่งเจ้าหน้าที่ฝ่ายที่เกี่ยวข้องโดยตรงเข้าทำการช่วยเหลือแก้ไขปัญหาความเดือดร้อนของประชาชน ในครั้งนี้ด้วยค่ะ
การดำเนินการของเจ้าหน้าที่: จนท.ฝ่ายโยธา ได้ทำการแก้ไข บริเวณจุดดังกล่าวเสร็จเรียบร้อยแล้วขอขอบคุณท่านที่แจ้งปัญหามาให้ทราบ ณ ที่นี้ด้วยครับ
ความเห็นของผู้แจ้ง: วันนี้ชุมชน109แยก3รู้สึกดีใจอย่างมากที่ได้รับความช่วยเหลือเบื้องต้นจากทีมงานฝ่ายโยธาโดยเฉพาะคุณประพนธ์ซึ่งเป็นหัวหน้าช่างโยธาที่มีความกระตือรือร้น ในการช่วยเหลือความเดือดร้อนของประชาชนอย่างเต็มที่และรับปากว่าจะติดตามและเข้ามาดูแลอย่างต่อเนื่อง ท้ายนี้ทางชุมชน109แยก3ต้องขอขอบคุณประพนธ์และทีมงานเป็นอย่างยิ่ง และรู้สึกดีใจที่เขตบางคอแหลมมีเจ้าหน้าที่ที่เอาใจใส่ช่วยเหลือประชาชนอย่างจริงจัง
พื้นที่: แขวงบางคอแหลม เขตบางคอแหลม กรุงเทพมหานคร